Stade de France

Stade de France – Prancūzijos nacionalinis stadionas, įsikūręs Paryžiaus priemiestyje Sen Deni. Stadiono talpa – 80 000 sėdimų vietų. Stade de France daugelį namų varžybų žaidžia Prancūzijos nacionalinė futbolo rinktinė, Prancūzijos regbio rinktinė ir regbio komanda Stade Français.

Istorija 
Stadionas pastatytas 1995 m. gegužės 2 d. ruošiantis 1998 m. pasaulio futbolo čempionatui Prancūzijoje. Šiame stadione vyko ir finalinės čempionato varžybos, kuriose Prancūzija 3:0 nugalėjo Braziliją. Čia taip pat vyko 2000 m. ir 2006 m. UEFA Čempionų Lygos finalai. Stadione kasmet vyksta Prancūzijos futbolo turnyrų Coupe de France ir Coupe de la Ligue finalai. 2007 m. Stade de France vyko pasaulio regbio čempionato finalo varžybos.

2003 m. stadione įvyko Pasaulio lengvosios atletikos čempionatas. Nuo 1999 m. Stade de France vyksta Areva susitikimas, į trauktas į IAAF Deimantinę lygą.

Stadione taip pat vyko grandioziniai The Rolling Stones, Celine Dion, Tina Turner, AC/DC, Paul McCartney, U2, The Police, Madonna, Depeche Mode, Mylène Farmer ir kiti koncertai.

Šaltiniai

Nuorodos 
 Oficiali Stade de France svetainė

Prancūzijos futbolo stadionai
Regbis
Paryžiaus sporto statiniai
Sen Deni